**UGOVOR O NABAVCI ROBA ZA OPREMANJE UČIONICA**

**(STOLOVI I STOLICE)**

**UGOVORNE STRANE:**

**1. JU SREDNJOŠKOLSKI CENTAR HADŽIĆI** iz Hadžića, ul. 6 mart broj 19, ID broj: 420064676007 koju zastupa direktor Ejubović Selver dipl.ing.maš. (u daljem tekstu: Kupac)

i

**2. DIAL-„M“** ul.Zagrebačka 24/PRID broj: 4200364940002 koga zastupa direktor Dina Marevac, dipl.ing.teh (u daljem tekstu:Dobavljač)

Član 1.

Ovaj ugovor se zaključuje nakon provedenog postupka Javne nabavke putem direktnog sporazuma na osnovu Odluke o pokretanju postupka broj: 02-14-21-5472/2019 od 22.11.2019. godine i Odluke o izboru najpovoljnijeg ponuđača broj: 02-14-21-5592/2019 od 03.12.2019. godine.

Član 2.

Predmet ovog Ugovora je nabavka roba za opremanje učionica (27 klupa, 58 stolica i 2 katedre), po prihvaćenoj ponudi dobavljača koja je sastavni dio ovog ugovora.

Član 3.

Ugovorena vrijednost roba za opremanje učionica, iznosi 5.982,60 KM (bez PDV-a), odnosno 6.999,64 (sa PDV-om).

Član 4.

Dobavljač će robu isporučiti kupcu u roku od 15 dana od dana potpisivanja ugovora.

Mjesto isporuke je u sjedištu škole u Hadžićima, ul. 6. mart 19.

Prilikom isporuke robe dobavljač će kupcu priložiti: račun-otpremnicu sa svim podacima za plaćanje.

Priložena dokumentacija iz prethodnog stava je osnov za plaćanje fakture.

Član 5.

Ugovorne strane su saglasne da će Kupac platiti predmetnu robu iz člana 1. Ugovora, u roku od 30 (trideset) dana od dana prijema fakture.

Član 6.

Ukoliko se zapisnički utvrdi da roba koju je dobavljač isporučio ima greške, ili nije ugovorenog kvaliteta, dobavljač je dužan otkloniti uočene nedostatke u roku od 10 dana od dana sačinjavanja zapisnika, a ukoliko to ne učini u navedenom roku, robu koja je predmet reklamacije zamijenit će novom.

Član 7.

Za sve što nije regulisano ovim ugovorom primjenjivat će se odredbe Zakona o obligacionim odnosima, kao i drugih propisa koji reguliraju ovu materiju.

Član 8.

Ugovorne strane su saglasne da sva sporna pitanja u vezi sa ovim ugovorom rješavaju sporazumno. Za eventualne sporove koji ne budu riješeni mirnim putem, nadležan je Sud u Sarajevu.

Član 9.

Ugovor stupa na snagu danom potpisivanja ugovornih strana i traje do realizacije ugovorene nabavke.

Član 10.

Ovaj ugovor sačinjen je u 4 (četiri) istovjetna primjerka od kojih svakoj ugovornoj strani pripadaju po 2 (dva) primjerka.

**JU Srednjoškolski centar Hadžići Dijal ''M'' d.o.o. Sarajevo**

**(Kupac) (Dobavljač)**

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Selver Ejubović, dipl.ing.maš. Dina Marevac, dipl.ing.teh.

Broj: 01-14-21-5593/2019 Broj:

Datum: 03.12.2019. godine Datum: